CELEX: C2007/297/86
Language: ro
Date: 2007-12-08 00:00:00
Title: Cauza T-376/07: Acțiune introdusă la 26 septembrie 2007 — Republica Federală Germania/Comisia Comunităților Europene

8.12.2007   
            
            
               RO
            
            
               Jurnalul Oficial al Uniunii Europene
            
            
               C 297/42
            
         Acțiune introdusă la 26 septembrie 2007 — Republica Federală Germania/Comisia Comunităților Europene
   (Cauza T-376/07)
   (2007/C 297/86)
   Limba de procedură: germana
   Părțile
   
      Reclamantă: Republica Federală Germania (reprezentanți: M. Lumma și J. Möller, agenți)
   
      Pârâtă: Comisia Comunităților Europene
   Concluziile reclamantei
   
               —
            
            
               Anularea Deciziei C (2007) 3226 a Comisiei din 18 iulie 2007 privind solicitarea de a furniza informații în legătură cu MX 19/2006 — Controlul schemei de ajutor XS 24/2002 — Finanțare pentru înființarea și dezvoltarea de întreprinderi (GuW) — Germania și MX 9/2006 — Controlul schemei de ajutor XS 29/2002 — Linii directoare pentru implementarea programelor de ajutor regional pentru industrie în Landul Bavaria — Germania;
            
         
               —
            
            
               obligarea pârâtei la plata cheltuielilor de judecată.
            
         Motivele și principalele argumente
   Reclamanta solicită anularea Deciziei Comisiei C (2007) 3226 final din 18 iulie 2007 privind solicitarea de a furniza informații în temeiul articolului 9 din Regulamentul (CE) nr. 70/2001 (1) referitoare la schemele de ajutor XS 24/2002 și XS 29/2002.
   În motivarea acțiunii, reclamantă invocă mai întâi faptul că decizia atacată încalcă Regulamentul (CE) nr. 994/98 (2). În acest sens, reclamanta susține că prin această solicitare de informații, Comisia efectuează un control ex-post lipsit de cauză. Potrivit reclamantei, acest control depășește abilitarea pe care Regulamentul nr. 994/98 o conferă Comisiei, întrucât aceasta are dreptul de a solicita informații numai în cazul în care ar avea îndoieli privind aplicarea corespunzătoare a unui regulament de exceptare pe categorii.
   În plus, reclamanta susține că a fost încălcată interdicția venire contra factum proprium, întrucât din numeroase documente ale Comisiei rezultă că aceasta nu consideră că este abilitată să efectueze un control ex-post lipsit de cauză.
   
      (1)  Regulamentul (CE) nr. 70/2001 al Comisiei din 12 ianuarie 2001 privind aplicarea articolelor 87 și 88 din Tratatul CE la ajutoare de stat pentru întreprinderile mici și mijlocii (JO L 10, p. 33).
   
      (2)  Regulamentul (CE) nr. 994/98 al Consiliului din 7 mai 1998 de aplicare a articolelor 92 și 93 din Tratatul de instituire a Comunității Europene anumitor categorii de ajutoare de stat orizontale (JO L 142, p. 1).